Okresná prokuratúra Galanta 
Obrancov mieru 2, 924 29 Galanta 1

Sp. zn. : 3 Pv 821/13/2202	Galanta, 4.6.2014
EEČ : 2-17-188-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, písmeno c, písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 28.10.2013 v čase okolo 22.20 hod. prišiel ku dverám bytu XXXXX, ktorý sa nachádza na 3. poschodí na ulici XXXXX do ktorých najmenej jeden krát kopol a takýmto spôsobom ich otvoril, následne nato vošiel do bytu a z predsiene odcudzil voľne položený mobilný telefón značky XXXXX, čiernej farby, IMEI: XXXXX, ktorý si vložil do vrecka a odišiel s ním na doposiaľ nezistené miesto, čím poškodenému XXXXX, nar. XXXXX, trvale bytom XXXXX, XXXXX spôsobil škodu krádežou podľa odborného vyjadrenia vo výške 50,- Eur a škodu poškodením zámku vo výške 14,- Eur,
dňa 02.02.2014 v čase okolo 21.30 hod. na Českej ulici v Galante v reštaurácii Taverna – sever využil nepozornosť XXXXX, ktorý v tom čase sedel pri vedľajšom stole a z jeho bundy, ktorú mal prevesenú cez stoličku bez použitia násilia z vrecka odcudzil čiernu koženú peňaženku s osobnými dokladmi poškodeného a finančnou hotovosťou 10,- Eur, čím XXXXX, nar. XXXXX, trvale bytom XXXXX, XXXXX spôsobil škodu podľa odborného vyjadrenia vo výške 40,  Eur a to aj napriek tomu, že bol za obdobný čin v predchádzajúcich dvanástich mesiacoch postihnutý Okresným úradom v Šali v konaní pod číslom OUXXXXX ktoré nadobudlo právoplatnosť dňa 30.01.2014.

lebo je trestné stíhanie neprípustné podľa § 9 odsek 1 písmeno d

Odôvodnenie:
      Uznesením povereného príslušníka Obvodného oddelenia PZ XXXXX zo dňa 18.11.2013 ČVS: ORP-XXXXX bolo vznesené obvinenie XXXXX za prečin porušovania domovej slobody podľa § 194 ods.1 Trestného zákona, ktorého sa dopustil na tom skutkovom základe ako je uvedené vo výrokovej časti tohto uznesenia. Dňa 03.03.2014  bolo uznesením povereného príslušníka príslušníka Okresného riaditeľstva PZ XXXXX, Obvodné oddelenie PZ XXXXX ČVS: ORP-XXXXX vznesené obvinenie XXXXX  za prečin krádeže podľa § 212 ods. 2 písm. c), písm. f) Trestného zákona, ktorého sa dopustil na tom skutkovom základe ako je uvedené vo výrokovej časti tohto uznesenia. Dňa 9.04.2014 prokurátorka Okresnej prokuratúry spojila vyššie uvedené trestné veci na spoločné konanie vedené na Okresnej prokuratúre v Galante  pod sp.zn. 3 Pv 821/13/2202. 
	         
Po ukončení skráteného vyšetrovania bol dňa 24.04.2014 XXXXX predvolaný prokurátorkou Okresnej prokuratúry na konanie o dohode o vine a treste podľa § 232 a nasl. Trestného poriadku. Následne bolo Okresnej prokuratúre v Galante oznámené, že XXXXX zomrel. Táto skutočnosť bola potvrdená i oznámením Matričného úradu XXXXX, že obvinený dňa 29.04.2014 zomrel. 

Podľa § 9 ods. 1 písm. d) Trestného poriadku trestné stíhanie nemožno začať a ak už bolo začaté nemožno v ňom pokračovať a musí byť zastavené proti tomu, kto zomrel. 

	Vzhľadom na vyššieuvedené skutočnosti, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka